ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΤΕΤΑΡΤΟ _ Αρ. Φύλλου 384 

21 Απριλίου 1993 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου Αθηνών και 
επί της οδού Αγίου Δημητρίου 15 και καθορισμός ει¬ 
δικών όρων και περιορισμών δόμησης αυτών. .... 1 
Τροποποίηση του παλαιού και νέου ρυμοτομικού σχε¬ 
δίου πόλης Λιβαδειάς στις πιν. 17+23 και 19+26 
αντίστοιχα (βόρεια Εθνικού Γυμναστηρίου Λιβα¬ 
δειάς) Ν. Βοιωτίας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7732/1604 (1) 

Χαρακτηρισμός ως διατηρητέου του κτιρίου που βρίσκεται 
εντός του ρυμοτομικού σχεδίου Αθηνών και επί της 
οδού Αγίου Δημητρίου 15 και καθορισμός ειδικών όρων 
και περιορισμών δόμησης αυτών. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1895 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την υπ’ αριθ. 67598/7587/16.6.1992 απόφαση του 
Υφυπουργού Περιβάλλοντος, Χωροταξίας και Δημοσίων 
Έργων «Μεταβίβαση αρμοδιοτήτων του Υφυπουργού Πε¬ 
ριβάλλοντος, Χωροταξίας και Δημ. Έργων στον Γενικό 
Γραμματέα, στους Γενικούς Διευθυντές και στους Προϊ¬ 
σταμένους Διευθύνσεων και Τμημάτων του Υπουργείου 
Περιβάλλοντος, Χωροταξίας και Δημοσίων Έργων» (Β’ 
435). 


4 . Την από 13.5.1992 αιτιολογική έκθεση της Διεύθυν¬ 
σης Πολεοδομικού Σχεδιασμοϋ - Τμήμα Παραδοσιακών 
Οικισμών. 

5. Το 65780/3479/13.5.1992 έγγραφο της Διεύθυν¬ 
σης Πολεοδομικού Σχεδιασμού (Τμήμα Παραδοσιακών Οι¬ 
κισμών) προς το Δήμο Αθηναίων. 

6. Το γεγονός ότι παρήλθε η προθεσμία της παρ. 2 του 
άρθρου 4 του Ν. 1577/1985, όπως αντικαταστάθηκε με 
την παρ. 2α του άρθρου 1 του Ν. 1772/1988 χωρίς να δια¬ 
τυπωθούν αντιρρήσεις εκ μέρους του ενδιαφερομένου 
ιδιοκτήτη. 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτού του Δ/τος δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Αθηνών (περιοχή 
Ψυρρή) και επί της οδού Αγίου Δημητρίου 15, όπως φαίνε¬ 
ται με μαύρη διαγράμμιση στο σχετικό πρωτότυπο διά¬ 
γραμμα σε κλίμακα 1:1000 που θεωρήθηκε από τον Προϊ¬ 
στάμενο της Διεύθυνσης Τοπογραφικών εφαρμογών με 
την 7732/1993 πράξη του και που αντίτυπό του σε φωτο- 
σμίκρυνση δημοσιεύεται με την παρούσα απόφαση. 

2. Σαν διατηρητέο ορίζεται το αρχικό κτίριο και οι μετα¬ 
γενέστερες προσθήκες που εναρμονίζονται με αυτό. 

Μεταγενέστερες προσθήκες καθ’ ύψος ή κατ’ επέ¬ 
κταση που αλλοιώνουν το αρχικό κτίριο αφαιρούνται μετά 
από γνωμοδότηση της Επιτροπής Πολοεοδομικού και Αρ¬ 
χιτεκτονικού Ελέγχου (ΕΠΑΕ). 

3) Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου που χαρακτηρίζεται ως διατηρητέο εφό¬ 
σον δεν αλλοιώνεται ο γενικός αρχιτεκτονικός χαρακτή¬ 
ρας του και δεν θίγονται τα διατηρητέα στοιχεία του. 

5. Αιτήσεις για προσθήκες στο διατηρητέο κτίριο απο- 
στέλλονται από την Πολεοδομικής Υπηρεσία στην αρμό¬ 
δια Υπηρεσία·του Υπουργείου Περιβάλλοντος, Χωροτα¬ 
ξίας και Δημοσίων Έργων με γνώμη της Επιτροπής Πολε- 
οδομικού και Αρχιτεκτονικού Ελέγχου (Ε.Π.Α.Ε.), για ειδι¬ 
κές ρυθμίσεις σύμφωνα με τις διατάξεις του άρθρου 4 
παρ. 2 του Ν. 1577/1985 «Γ.Ο.Κ.» (Α' 210) εφόσον δεν 

παραβλάπτονται το διατηρητέο κτίριο και ο χώρος που το 
περιβάλλει. 

6. Οι όψεις του νέου κτιρίου πρέπει να συσχετίζονται 
και να εναρμονίζονται με την αρχιτεκτονική και την κλί¬ 
μακα των διατηρητέων κτιρίων του άμεσου περιβάλλο¬ 
ντος. 

7. Σε περίπτωση κατασκευής στέγης πρέπει να δη- 
μιουργείται γείσο και να δίνεται η κλίση σύμφωνα με τα 
παραδοσιακά πρότυπα της περιοχής. 

8. Δεν επιτρέπεται η τοποθέτηση φωτεινών επιγραφών 
ή διαφημίσεων στο χαρακτηριζόμενο ως διατηρητέο κτί¬ 
ριο. 

Επιτρέπεται μόνο οι περιορισμένων διαστάσεων επι¬ 
γραφές που πληροφορούν για τη χρήση των χώρων του 
κτιρίου. 

9. Κατ’ εξαίρεση επιτρέπεται η τοποθέτηση επιγραφών 
στο ισόγειο των καταστημάτων που αναφέρονται αποκλει¬ 
στικά στο όνομα και στο αντικείμενο των εργασιών τους. 


Οι φωτεινές επιγραφές στα ισόγεια των καταστημάτων 
έστω και αν τοποθετούνται μέσα στις προσθήκες έχουν 
χρώμα λευκό ή κίτρινο σταθερό και συνεχές και αποτελού¬ 
νται από μειωμένα στοιχεία, γράμματα, αριθμούς. 

10. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου και στο χώρο που το περι¬ 
βάλλει, καθώς και για την τοποθέτηση επιγραφών, απαι¬ 
τείται η έγκριση της Επιτροπής Πολεοδομικού Σχεδια- 
σμού και Αρχιτεκτονικού Ελέγχου (Ε.Π.Α.Ε.). 

11. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 1993 

Με εντολή Υφυπουργού 
Η Γενική Γραμματέας 

ΕΛΣΑ ΠΑΠΑΔΗΜΗΤΡΙΟΥ 

Αριθ. 682/93 (2) 

Τροποποίηση του παλαιού και νέου ρυμοτομικού σχεδίου 

πόλης Λιβαδειάς στις πιν. 17+23 και 19+26 αντίστοιχα 

(βόρεια Εθνικού Γυμναστηρίου Λιβαδειάς) Ν. Βοιω¬ 
τίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

Ί) Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Του Ν. 1032/80 (ΦΕΚ 57/Α/80) περί συστάσεως του 
Υ.Χ.Ο.Π. 

5. Του Ν. 1558/85 (ΦΕΚ 137/Δ/26.7.85) περί συστά¬ 
σεως του Υ.ΠΕ.ΧΩ.Δ.Ε. 

6. Τις διατάξεις του άρθρου 21 του Ν.Δ. της 3.4.29 
«περί ΓΟΚ» (ΦΕΚ 115/Α/22.4.29) που διατηρήθηκαν με 
τα άρθρα 128 του Ν.Δ. 8/73 «περί ΓΟΚ». 

7. Τις με Ε 123/15/4.11.61, Ε 4546/551/28.3.75, Γ 
30237/4066/8.10.79 εγκ. της Υπηρεσίας Οικισμού του 
ΥΔΕ. 

8. Τη με αριθ. Ε 44/7.7.87 εγκύκλιο του ΥΠΕΧΩΔΕ. 
ΒΛΕΠΟΝΤΑΣ ΚΑΙ: 

1. Το Β.Δ. 18.2.54 (ΦΕΚ 35/Α/3.3.54) περί εγκρίσεως 
του ρυμοτομικού σχεδίου πόλης Λιβαδειάς και καθορισμού 
των όρων και περιορισμών δόμησης των οικοπέδων αυτού. 

2. Το Β.Δ. 30.10.71 (ΦΕΚ 269/Δ/9.12.72) περίο τρο- 
ποποιήσεως και επεκτάσεως του ρυμοτομικού σχεδίου Λι¬ 
βαδειάς και καθορισμού των όρων και περιορισωμών δό¬ 
μησης των οικοπέδων αυτού. 

3. Το Π.Δ. 4.10.83 (ΦΕΚ 543/Δ/25.10.83) επανέ- 
γκριση τροποποίησης και επέκτασης του ρυμοτομικού 
σχεδίου πόλης Λιβαδειάς. 

4. Το Β.Δ. 18.12.72 (ΦΕΚ 342/Δ/19.12.72) περί τρο- 
ποποιήσεως του οικοδομικού συστήματος Λιβαδειάς. 

5. Την υπ’ αριθ. 4283/17.11.87 Απόφαση Νομάρχη 
Βοιωτίας (ΦΕΚ 1163/Δ/30.11.87) περί καθορισμού μέγι- 
στου επιτρεπομένου ύψους κτιρίων που ανεγείρονται στο 
εγκεκριμένο σχέδιο πόλης Λιβαδειάς. 


6. Την υπ’ αριθ. 382/92 Απόφαση του Δημοτικού Συμ¬ 
βουλίου Λιβαδειάς, με την οποία παρατείνεται η τροποποί¬ 
ηση του ρυμοτομικού σχεδίου πόλης Λιβαδειάς στις πιν. 
17 και 23 παλαιό σχέδιο και 19 και 26 νέου σχεδίου και 
σύμφωνα με το τοπογραφικό διάγραμμα του τοπογράφου 
Μηχανικού του Δήμου Λιβαδειάς Χρήστου Νταλιάνη. 

7. Τις τροποποιήσεις του ρυμ. σχεδίου πόλης α) 3624/ 
23.12.80 (ΦΕΚ 2/Δ/8.1.81). 

β) 5435/78 (ΦΕΚ 2/Δ/78), γ) (ΦΕΚ 433/Δ/78), δ) 
25439/65 (ΦΕΚ 182/Α/65), ε) (ΦΕΚ 224/Α/58) και ζ) 
(ΦΕΚ 10/Δ/68). 

8) Την 11407/17.12.92 γνωστοποίηση του Δήμου Λι¬ 
βαδειάς. 

9) Τα φύλλα των τοπικών εφημερίδων «Παρατηρητής» 
22.12.92 και 29.12.92 και «Νέα της Βοιωτίας» 21.12.92 
και 28.12.92. 

10) Την από 4.12.92 βεβαίωση του Δήμου Λιβαδειάς ότι 
δεν υποβλήθηκαν ενστάσεις κατά της 382/92 Απόφασης 
του Δημοτικού Συμβουλίου. 

11) Την από 4.12.92 Τεχνική Έκθεση του Τοπ. Μηχ. 
του Δήμου Λιβαδειάς X. Νταλιάνη. 

12) Την από 22.2.93 εισήγηση του Τ.Π. και Π.Ε. προς το 
Συμβούλιο ΠΕ.ΧΩ.Δ.Ε. Ν. Βοιωτίας. 

13) Τη σύμφωνη γνώμη και ομόφωνη γνωμοδότηση του 
Συμβουλίου ΠΕ.ΧΩ.Δ.Ε. ως έχει η εισήγηση που δημο- 
σιεύθηκε στο πρακτικό 3ο της 22.2.93, αποφασίζουμε: 

Εγκρίνουμε την τροποποίηση του ρυμοτομικού σχεδίου 
πόλης Λιβαδειάς της ευρύτερης περιοχής βόρεια του 
Εθνικού Γυμναστηρίου πινακίδες 17 και 23 παλαιού και 19 
και 26 του νέου σχεδίου πόλης Λιβαδειάς, που περικλείε¬ 
ται μεταξύ των οδών Αγ. θεοδώρων - Καβάφη - Καρα- 
γιαννοπούλου - Βύρωνος - Διαγόρα, όπως φαίνεται στο 
συνημμένο τοπογραφικό διάγραμμα κλιμ. 1:500. 

Όροι δόμησης είναι οι ισχύοντες στην περιοχή. 

Η απόφαση αυτή: 

1. Να δημοσιευθεί στην Εφημερίδα της Κυβερνή- 
σεως. 

2. Να αναρτηθεί στον πίνακα ανακοινώσεων του Τ.Π. 
και Π.Ε. Λιβαδειάς δέκα πέντε ημέρες (15) από την υπο¬ 
γραφή της. 

Λιβαδειά, 22 Μαρτίου 1993 

Ο Νομάρχης 
ΒΑΣΙΛΗΣ ΞΕΝΑΚΗΣ 


ΦΙΚΟ ΔΙΑΓΡΑΜΜΑ - ΤροποττοΙτισ 

